Άριελ Κωνσταντινίδη

Η Άριελ Κωνσταντινίδη (Αθήνα, 10 Ιουνίου 1971) είναι Ελληνίδα ηθοποιός.

 Βιογραφικό 
 Παιδική ηλικία 
 Γνωριμία με την Αλίκη Βουγιουκλάκη και ενασχόληση με την υποκριτική 
Γεννήθηκε στην Αθήνα το 1971. Σε ηλικία μόλις 9 ετών, επιλέχτηκε από την Αλίκη Βουγιουκλάκη για το πρωταγωνιστικό ρόλο στη θεατρική παράσταση «Άννυ» που ανέβηκε στο Κηποθέατρο Αλίκη. Η συμμετοχή της στη μεγάλη θεατρική επιτυχία την οδήγησε στην απόφαση να ασχοληθεί επαγγελματικά με την υποκριτική.

 Ελληνικός Εθνικός Τελικός Eurovision 1983 
Το 1983 συμμετείχε στον ελληνικό εθνικό τελικό της Eurovision με το τραγούδι «Θα φύγω», σε στίχους Αριστείδη Παυλή, και ενορχήστρωση Γιώργου Νιάρχου. Κατετάγη 10ο στη ψηφοφορία της επιτροπής της ΕΡΤ (η οποία αποτελούνταν από εκπροσώπους 20 Δήμων και 30 μέλη κοινού), νικημένο από το τραγούδι «Μου λες» της Κρίστης Στασινοπούλου. Αν η Άριελ πήγαινε στον διαγωνισμό του 1983 θα κατείχε το ρεκόρ εμφάνισης της νεαρότερης σε ηλικία τραγουδίστριας στον εν λόγω θεσμό.

Το τραγούδι είναι μια μπαλάντα, με την Άριελ να τραγουδά για κοινωνικά προβλήματα (χρήση πυρηνικών όπλων, προπαγάνδα των μέσων μαζικής ενημέρωσης, μετανάστευση κ.α.), ενώ στους πρώτους στίχους κάνει αναφορά σε μέτρα τα οποία καλούνται όλοι (οι πολίτες) να τηρούν (τα οποία μπορούν να συσχετιστούν έμμεσα με αυτά που παίρνονται για την αντιμετώπιση της τρέχουσας πανδημίας του κορονοϊού ή με αυτά που λαμβάνονται για την αντιμετώπιση οικονομικών προβλημάτων) και τα οποία επεκτείνονται και στον χώρο της ψυχαγωγίας. Παράλληλα, τονίζει ότι «θα φύγει» (φράση η οποία αναφέρεται σε αρκετά σημεία) από την τόπο στον οποίο βρίσκεται (γλιτώνοντας από ανθρώπους που «τρελαίνουν» το μυαλό) και όταν, τελικά, βρει ένα καινούργιο μέρος («νησί»), τότε θα ειδοποιήσει και άλλους ανθρώπους να πάνε σε αυτό.

 Μετέπειτα σταδιοδρομία 
Ξεκίνησε τη σταδιοδρομία της, ως ενήλικη πια, στις αρχές της δεκαετίας του 1990. Από το 1992 μέχρι το 1994 συμπρωταγωνίστησε μαζί με τον Κώστα Καρρά, τη Νόρα Βαλσάμη και την Τασσώ Καββαδία στην κωμική σειρά Ο χήρος η χήρα και τα χειρότερα. Τη σεζόν 1994-1995, πρωταγωνίστησε στην νεανική σειρά του Γιάννη Δαλιανίδη Αραχτοί και λάιτ στον ANT1. Την περίοδο 1996-1997 έπαιξε στη δραματική σειρά «Το χρώμα του φεγγαριού» μαζί με τη Σμαράγδα Καρύδη και τον Κωνσταντίνο Καζάκο. Από το 1997 μέχρι το 1998 ήταν μέρος του καστ της καθημερινής σειράς Η Λάμψη σε σκηνοθεσία Νίκου Φώσκολου. Μία ακόμη τηλεοπτική της συμμετοχή ήταν αυτή στην καθημερινή σειρά Μαρία η άσχημη στο Mega Channel, τις σεζόν 2006-2008, ενώ έδωσε τη φωνή της στην «Αντονέλλα» της αργεντίνικης τηλενουβέλας Πάττυ: Η πιο όμορφη ιστορία, η οποία προβλήθηκε στην Ελλάδα (μέσα από τη συχνότητα του MEGA Channel) τις χρονιές 2010-2011, 2011-2012, ενώ η σειρά «παίχτηκε» σε επανάληψη το 2020 (τέλη Οκτώβρη με μέσα Νοέμβρη, όταν και κόπηκε, λόγω χαμηλής τηλεθέασης).

Στον κινηματογράφο έκανε την πρώτη της εμφάνιση το 1993 στο δράμα Κόκκινο τριαντάφυλλο σου έκοψα. Ακολούθησαν διάφορες κινηματογραφικές συμμετοχές σε ταινίες κινουμένων σχεδίων όπου δάνεισε την φωνή της. Κάποιες από αυτές είναι Οι Περιπέτειες του Σάμμυ: Το Μυστικό Πέρασμα, Τα 101 Σκυλιά της Δαλματίας, Σταχτοπούτα και άλλες.

 Προσωπική ζωή 
Από το 2010 μέχρι το 2012 υπήρξε ζευγάρι με τον ηθοποιό Σωκράτη Αλαφούζο. Από το 2016 μέχρι το 2020 ήταν παντρεμένη με τον επιχειρηματία Τάκη Μαργαρίτη, με τον οποίο απέκτησε δίδυμους γιους (Δαναός και Φοίβος), που γεννήθηκαν στις 22 Μαρτίου 2017. Στις 8 Αυγούστου 2025 γέννησε το τρίτο της παιδί, μια κόρη (Αυρηλία).

Φιλμογραφία
 Τηλεόραση 
+ΈτοςΤίτλος Προγράμματος ΚανάλιΡόλοςΣημειώσεις1983Ελληνικός Τελικός EurovisionΕΡΤ1η ίδιαΔιαγωνιζόμενη - 10η θέση1992-1994Ο χήρος η χήρα και τα χειρότεραANT1Κάντυ Στάμου Πρωταγωνιστικός Ρόλος 1994-1995Αραχτοί και λάιτANT1Έλλη Πετρίδη Πρωταγωνιστικός Ρόλος1996Έλλη και Άννα ANT1γραμματέας γυναικολόγου Επεισόδιο: "Τεστ εγκυμοσύνης" 1996-1997Το χρώμα του φεγγαριούANT1Χριστίνα Πρωταγωνιστικός Ρόλος1995Η ΛάμψηANT1Άριελ Μαυρίδη Βασικό καστ1998Δύο Ξένοι MEGAκοπέλα στο μπαρ1 επεισόδιο 1999-2000Καλημέρα Ζωή ANT1Νεφέλη Δραγουμάνου Βασικό καστ2000Κωνσταντίνου και ΕλένηςANT1Αννέτα Μακρή Επεισόδιο: "Τ' αυγά και τα πασχάλια"2001-2003Απαγορευμένη ΑγάπηMEGAΠρωταγωνιστικός Ρόλος2005Βελούδο από μετάξιALPHAΝιόβη 7 επεισόδια 2006-2008Μαρία η άσχημηMEGAΛίλιαν Πατρικαρέα Πρωταγωνιστικός Ρόλος 2010-2012Πάττυ: Η πιο όμορφη ιστορίαMEGAΑντονέλλα Λάμας ΜπερνάρντιΡόλος φωνής

 Κινηματογράφος 
+Έτος Στις μεταγλωττισμένες ταινίες, η χρονολογία αναφέρεται στο έτος παραγωγής και όχι στο έτος μεταγλώττισηςΤίτλος Κινηματογραφικής ΤαινίαςΡόλος1950ΣταχτοπούταΣταχτοπούτα (φωνή) 1953Πίτερ ΠανΓουέντι (φωνή) 1961Τα 101 Σκυλιά της Δαλματίας1993Κόκκινο τριαντάφυλλο σου έκοψα1997Η Πεντάμορφη και το Τέρας 2: Τα μαγεμένα ΧριστούγενναΜπελ (φωνή)1998Η Πεντάμορφη και το Τέρας 3: Ο μαγικός κόσμος της ΜπελΜπελ (φωνή)1999Toy Story 2Τζέσι (φωνή)2002Πίτερ Παν: Επιστροφή στη Χώρα του ΠοτέΓουέντι (φωνή)Σταχτοπούτα ΙΙ: Τα όνειρα γίνονται πραγματικότηταΣταχτοπούτα (φωνή)2007Σταχτοπούτα ΙΙΙ: Στροφή στον χρόνοΣταχτοπούτα (φωνή)2009Κάτω από το μακιγιάζ σουΝίκη2010Toy Story 3Τζέσι (φωνή)Οι Περιπέτειες του Σάμμυ: Το Μυστικό ΠέρασμαΣνόου (φωνή)2012Δεσμά αίματος2019Toy Story 4Τζέσι (φωνή)

 Θεατρογραφία 
+ΈτοςΤίτλος ΠαράστασηςΧώρος1981Άννυ Κηποθέατρο Αλίκη 1994-1996Η μελωδία της ευτυχίαςΘέατρο Αλίκη 1999-2000Αρσενικό και παλιά δαντέλα Θέατρο Broadway 2003-2004Μεθυσμένα κουφέταΘέατρο Γκλόρια 2006-2007Πως να κλέψετε τους κληρονόμους σας Θέατρο Περοκέ 

Παραπομπές

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί φωνής